Αργυρώ Βαρελοπούλου

Η Αργυρώ "Ρωρώ" Βαρελοπούλου, γεννημένη στην Αθήνα στις 19 Ιουλίου 1938, είναι πρώην διεθνής πρωταθλήτρια της καλαθοσφαίρισης, αγωνιζόταν στην θέση της σέντερ φορ. Διέπρεψε σαν αθλήτρια του Τρίτωνα Αθηνών από το 1954 έως το 1968, βασική και αναντικατάστατη στην πεντάδα.

Φοίτησε στο Η΄γυμνάσιο Αθηνών όπου ταυτόχρονα έπαιζε και καλαθοσφαίριση στην ομάδα του γυμνασίουΑθλητική Ηχώ, φύλλο 10-04-1955, σελ. 3. Με τον Τρίτων έπαιξε στα πρωταθλήματα Αθηνών-Πειραιώς έλλειψη πανελλήνιου πρωταθλήματος τότε και σε διάφορα τουρνουά στην Ευρώπη και την Αίγυπτο.

Με την Εθνική Ελλάδος αγωνίστηκε στον πρώτο επίσημο αγώνα στην ιστορία της, στην βασική πεντάδα, στις 15 Απριλίου 1958, στην νίκη επί του Λιβάνου με 68-32 όπου σημείωσε 14 πόντουςΕλευθερία, Φύλλο: 17/4/1958, Σελίδα: 4Ελληνική Ομοσπονδία Καλαθοσφαίρισης - Βαρελοπούλου Θεοδώρα, (λανθασμένα αναφέρεται Θεοδώρα) , ανακτήθηκε 4 Μαρτίου 2018. Συμμετείχε στη βασική πεντάδα και την επόμενη ημέρα στο αγώνα Μεικτή Αθηνών - Μεικτή Βηρυτού, που ήταν οι ίδιες ομάδες με τον αγώνα των Εθνικών ομάδων όπου σημείωσε 21 πόντουςΑθλητική Ηχώ, φύλλο 18-04-1958, σελ. 1Ελευθερία Φύλλο: 18/4/1958, Σελίδα: 5.

Έχει βραβευτεί για την προσφορά της από τον Τρίτων, την Σ.Π.Α.Κ.Ε., την Ελληνική ομοσπονδία καλαθοσφαίρισης, τον Δήμο Αθηναίων και Λιοσίων.

 Παραπομπές 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Τρίτωνα Αθηνών